ב-26 באוגוסט 1939 הוקמה הדיוויזיה, והועמדה תחת פיקודו של קרל פון טידמן. במהלך המערכה בפולין הייתה חלק מפיקוד משמר הגבולות במסגרת הארמייה הרביעית, ובמהלך הקרב על הולנד לחמה הדיוויזיה כחלק מהקורפוס ה-10 במסגרת הארמייה ה-18. במהלך מבצע אדום היא הייתה חלק מהקורפוס ה-29. ב-15 במרץ 1941 שונה שמה של הדיוויזיה לדיוויזיית האבטחה ה-207, ועל בסיס יחידותיה הוקמו גם דיוויזיות האבטחה ה-281 וה-285. במהלך מבצע ברברוסה הייתה מופקדת הדיוויזיה על אבטחת אזורי העורף באסטוניה, וחיילי הדיוויזיה היו מעורבים בפשעי מלחמה רבים נגד יהודים ופרטיזנים. בקיץ 1944 הותקפה הדיוויזיה יחד עם שאר קבוצת ארמיות צפון ונסוגה לקורלנד, ובנובמבר 1944 פורקה הדיוויזיה, אם כי יחידות המפקדה נותרו בכיס קורלנד עד סוף המלחמה.
הדיוויזיה ה-207 (ורמאכט)
בבילון ברלין
בבילון ברלין (בגרמנית: Babylon Berlin) היא סדרת טלוויזיה נאו נואר גרמנית, שנוצרה, נכתבה ובוימה על ידי טום טיקוור, אחים פון בוריז והנדריק האנדליוגן. הסדרה מבוססת סדרת רבי המכר מאת הסופר הגרמני פולקר קוטשר. מככבים בה פולקר ברוך, ליב ליסה פרייס, האנה הרצספרנג, קארל מרקוביץ, לארס איידינגר, סבסטיאן אורזנדאוסקי וכריסטיאן פרידל.
הסדרה עלתה לראשונה ב-13 באוקטובר 2017 ברשת Sky 1, ערוץ בידור בשפה הגרמנית ששודר על ידי Sky Deutschland. השידור הראשון כלל שידור רציף של שישה עשר פרקים. נטפליקס שחררה את שתי העונות הראשונות בארצות הברית, קנדה ובאוסטרליה. העונה השלישית, עלתה לראשונה ב-24 בינואר 2020.
הסדרה הופקה בתקציב עתק של כ-55 מיליון יורו ונחשבת להפקה היקרה ביותר בתולדות הטלוויזיה הגרמנית והיא זכתה לשבחים רבים, בין השאר זכתה בפרס האקדמיה הגרמנית לטלוויזיה.
תקציר עלילת הסדרה.
הסדרה מתרחשת בברלין בתקופת הרפובליקה של וויימאר, החל משנת 1929. שתי הדמויות הראשיות הן גראון ראת', איש משטרה מקלן שנמצא בברלין במשימה חשאית הקשורה בסחיטה, ושרלוטה ריטר, פקידת משטרה ביום, ופלאפרית בלילה. שרלוטה שואפת להפוך לחוקרת במשטרה.
שיר חם ויפת
שיר חם ויפת הוא שיר שביצעו חברים בתוכנית המערכונים הקומדי סטור.
רקע.
השיר נכלל בשנת 1995 בתוכנית ההומור הקומדי סטור ששודרה בערוץ 2 בשנות ה-90. מילותיו נכתבו על ידי ססובר ודואניאס והוא הולחן על ידם בשיתוף עם טל ירדני.
בשיר נכללות שתי דמויות, שהיו חלק מן הדמויות הקבועות בקומדי סטור: יפת המגולם על ידי גיל ססובר ואביו חם המגולם על ידי רובי דואניאס. את השיר ביצעו ססובר, דואניאס ושרון יפת, שלא הייתה חלק מצוות התוכנית.
יפת הוא ילד דתי עם שערות באף הנוהג לשיר שירים בקול צפצפני. כאשר הוא שומע מילים מסוימות בשיחה, הוא פוצח בשיר המכיל את אותה מילה.
השיר נכלל באלבום שכלל שירים ומערכונים שבוצעו בתוכנית. הוא יצא כסינגל לרדיו ודורג במצעד הפזמונים העברי השנתי של רשת ג' במקום ה-19. שיר נוסף שביצעו חברי הקומדי סטור עם להקת אתניX, "שיר הטרטע", דורג במקום ה-10 במצעד זה.
בין השירים אותם מזכיר יפת בשיר "שלום לבוא שבת" ו"הליכה לקיסריה" . כמו כן ישנו אזכור בשיר לפרסומת לחטיף "מוגזם" של חברת ורד הגליל ששודרה באותה עת.
הווידאו קליפ לשיר צולם בסימטאות העיר יפו. בתחילתו נשמעת נגינת כליזמר ונראה נגן כליזמר המגולם על ידי אסף אשתר.
בספיישל יום העצמאות של 'הקומדי סטור' שיצא בשנת 1996 יצאה גרסה שנייה לשיר בשם "חם ויפת 2", בגרסה הזאת השתתפה זהבה בן בתור זמרת ליווי. כמו קודמו גם הוא צולם בסמטאות של יפו.
בשנת 2019 לקראת הבחירות לכנסת ה-21 הוציאו ססובר ודואניאס שיר סאטירי בשם "המדינה בוחרת ולכ" הכולל מוטיבים מתוך השיר המקורי.
אמיל לור
אוגוסט מארי אמיל לור (בצרפתית: Auguste Marie Émile Laure ; 3 ביוני 1881–1957) היה ז'נרל ד'ארמה צרפתי במלחמת העולם השנייה.
ביוגרפיה.
לור נולד ב-3 ביוני 1881 באפט, ווקלוז. אביו היה ז'אק ארנסט לור (Ingénieur des Arts et Manufactures), ואמו הייתה מרגריט מארי לואיז דובל. הוא התחתן עם אז'ני מרגריט דגסקט בדראגינין ב-27 בספטמבר 1908.
ב-4 באפריל 1931 הוא מונה למפקח הכללי של כוחות הנ"מ, וב-31 ביולי 1932 הועלה לדרגת ז'נרל דה בריגדה. ב-10 בפברואר 1934 הוא מונה לראש הקבינט הצבאי, משרד המלחמה, וב-8 במאי 1935 הוא מונה למפקד הכוחות באלג'יר. ב-16 בדצמבר אותה שנה הוא הועלה לדרגת ז'נרל דה דיוויזיה, וב-28 בינואר 1938 הוא הועלה לדרגת ז'נרל דה קורפוס ומונה למפקד האזור הצבאי התשיעי. בעת פרוץ מלחמת העולם השנייה, הוא מונה למפקד הקורפוס ה-9, וב-21 במאי 1940, במהלך המערכה על צרפת ועל ארצות השפלה מונה למפקד הארמייה השמינית שהוצבה באזור לורן, ופיקד עליה עד לכניעת הכוחות ב-23 ביוני 1940. לאחר הכניעה נכלא לר בלה ברסה, יחד עם ארבעה גנרלים נוספים.
לאחר התערבותו של המרשל אנרי פיליפ פטן, לור שוחרר ומונה למזכ"ל משרד ראש המדינה (secrétaire général du Cabinet du chef de l'État) ב-15 בנובמבר 1940 , וב-15 בדצמבר הועלה לדרגת ז'נרל ד'ארמה ומונה למזכיר גנרל ארגון ותיקי הלגיון (LFC), ארגון ותיקי וישי, והחליף את קסאבייה ולה. הוא עזב תפקיד זה בשנת 1942 לאחר חזרתו של פייר לאוואל לממשלה. הוא נעצר על ידי הגרמנים בדצמבר 1943 וגורש לגרמניה, ולא שוחרר עד מאי 1945.
לאחר המלחמה הוא הועמד למשפט, אחד מהמשפטים שנערכו באשמת שיתופי פעולה, שהתקיימו אחרי מלחמת העולם השנייה בצרפת, אך זוכה ב-2 ביולי 1948.
בנו, רנה לור, הפך אף הוא לגנרל בצבא הצרפתי. בן נוסף, אנרי לור, הפך לאדמירל.
כף וילסון (שטח חסות רוס)
כף וילסון (באנגלית: Cape Wilson) היא לשון יבשה בחוף שקלטון, שבאנטארקטיקה.
לשון היבשה גבוהה, סלעית ומכוסה שלג.
לשון היבשה מהווה את הקצה הדרום-מזרחי של רכס נאש, ואת הכניסה הצפונית למפרצון שקלטון שלגדת מדף הקרח רוס.
היסטוריה.
גילוי לשון היבשה.
לשון היבשה התגלתה בדצמבר 1902, על ידי קפטן רוברט פ. סקוט, מהצי המלכותי הבריטי, במסגרת ניסיונו להגיע אל הקוטב הדרומי.
מקור השם.
לניסיונו של סקוט להגיע אל הקוטב הדרומי התלוו לוטננט (לימים סר) ארנסט ח. שקלטון (על שמו נקרא מפרצון שקלטון הסמוך), ודוקטור אדוארד אדריאן וילסון, שעל שמו נקראה לשון היבשה; שמו קרחון נמרוד הסמוך נקרא אף הוא לזכרו של ארנסט שקלטון- ה"נמרוד", הייתה הספינה שהביאה את שקלטון ומשלחתו לאנטארקטיקה.
לקריאה נוספת.
• United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 209
מוזיקה יוונית בישראל
מוזיקה יוונית פופולרית בישראל ו רבים מבקרים לעיתים בישראל במהלך סיורים עולמיים. מוזיקאים יוונים פופולריים שהופיעו בישראל כוללים את אלפתריה ארבניטאקי, יורגוס דאלארס, חאריס אלקסיו, גליקריה ונטסה תאודורידו.
היסטוריה.
מוזיקת בוזוקי בסגנון יווני התפשטה בישראל עם תחילת שנות ה-60. אריס סאן, זמר יווני שעלה לישראל, היה הרוח המניעה מאחורי מגמה זו. אחד משירי הלהיט של סאן היה "סיגל" (מילותיו של יובב כץ). סאן, שהיה בעליו של מועדון זורבה ביפו, העלה שם את הפופולריות של המוזיקה היוונית בקרב המבקרים.
אמנים ישראלים מובילים ביצעו את שירי הזמר היווני האייקוני סטליוס קזנג'ידיס והמלחין יורגוס דאלארס, חלקם בתרגום לעברית. דאלארס עצמו הופיע בהיכל התרבות בתל אביב לצד יהורם גאון.
ירון אנוש, שדרן רדיו ישראלי שלעיתים קרובות משמיע מוזיקה יוונית בתוכניותיו, תיאר את יכולתו של סטליוס קזנג'ידיס לשלב שמחה עם צער: "זו המשימה של המוזיקה: לגעת בכל מגוון הרגשות ... קזנג'ידיס יכול היה לעשות זאת; הוא שיחק על כל המיתרים." ליהודי יוון שעלו ארצה, קזנצ'ידיס היה "קול העולם שהשאירו אחריהם, לטוב ולרע". לדברי מפעיל רדיו אגאפי, תחנה שמנגנת מוזיקה יוונית 24 שעות ביממה, "קזנצ'ידיס היה הקול של האנשים, של העייפים, המנוצלים, הנבגדים. גם קולו של הפליט והיגר."
בדצמבר 2012 ביצעה הזמרת היוונית נסטה תיאודורידו כמה משיריה במרכז לאמנויות הבמה בתל אביב.
תוכנית הרדיו הישראלית "ירון אנוש" מוקדשת כמעט לחלוטין ליוון בכלל, ולתרבות, למוזיקה, לפילוסופיה ולהיסטוריה היוונית בפרט, ויש לה כ-800,000 מאזינים ישראלים.
בנוסף, ישנן בישראל יש 12 תחנות רדיו אינטרנטיות המשדרות באופן אבסולוטי מוזיקה יוונית.
יום שידור מיוחד של מוזיקה יוונית קלאסית ומודרנית אורגן ב-12 ביוני 2013 על ידי רשות השידור, בשיתוף עם שגרירות יוון בתל אביב. התוכנית החלה במופע שעתי, שהגיש השגריר היווני בישראל למנהל תחנת הרדיו אריה יאס בדגש על השורשים וההתפתחות ההיסטורית של המוזיקה היוונית המודרנית. במהלך היום כולו שידרה קול המוסיקה יצירות של מלחינים יוונים מודרניים ובהם חצידקיס, תיאודורקיס, ספרודאקיס, רמבוצ'יקה, קראיידרו, מיקרוצ'יקוס ומרקופולוס. התוכנית כללה גם מוזיקה ספרדית מסלוניקי ורודוס.
אצטדיון אל-ח'ור
כף וילסון
הרי אפרים
אצטדיון נמל דוחה
בוגד (סדרת טלוויזיה)
בוגד היא סדרה ישראלית מסוגת דרמה מתח וריגול בהשראת פרשת היעלמות המטוס המלזי, שצפויה לעלות לשידור בשנת 2022. את הסדרה יצרו רון לשם ועמית כהן, וביים אותה אסף פולונסקי.
עלילה.